Page:Popular songster.pdf/12

                  || THE CARLE HE CAM’ OWER THE CRAFT.

The carle he cam’ ower the craft, Wi’ his beard new-shaven ; He looked at mo as he’d been daft— The carle trowed that I wad hae him! Hout awa ! I winna hae him ! Na, forsooth, 1 winna hae him ! For a’ his beard’s new-shaven, Ne’er a bit o’me will hae him.

A siller brooch he gae me noist, To fasten on my curchie nookit; I wore’t a wee upon my breist, But soon, alake ! the tongue o’t crookit; And sae may his ; I winna hae him Na, forsooth, I winna hae him ! Twice-a-bairn’s a lassie’s jest; Sae ony fool for me may hae him.

The carle has nae fault but ane ; For he has land and dollars plenty ; But waes me for him, skin and bane Is no for a plump lass of twenty, Hout awa, I winna hae him ! Na, forsooth, I winna hae him! What signifies his dirty riggs, And cash, without a man wi’ them?

But should my cankert daddie gar Me tak him ’gainst my inclination, I warn the fumbler to beware That antlers dinna claim their station.